Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 2/1999. (II. 1.) OM rendelethez
Paragraph Index: 409

1. A képzési cél Olyan speciális felkészültségű pedagógus szakemberek képzése, akik az alapképzésben valamely termé- 1999/7. szám szettudományi tanár szakon szerzett szakképzettségük, illetve a természetismeret és a környezettan területén szerzett speciális ismereteik birtokában, megfelelő környezettudatossággal és környezeti érzékenységgel rendelkezve alkalmasak a nemzeti alaptantervben meghatározott környezeti nevelési terület követelményeiből fakadó kereszttantervi feladatok megvalósítására: alapképzési szakterületük tanítása során — illetve a helyi tantervekben megjelenő olyan tantárgyakban, amelyek átfogóan magukba integrálják az alapképzési szakterület, valamint a természetismeret, a környezetismeret és környezetvédelem tananyagát és fejlesztési követelményeit is — képesek közvetíteni a természet- és környezetvédelem szabályait, jelentőségét; képesek a helyi tantervekben meghatározott, nem tantárgyhoz kötött iskolai és iskolán kívüli környezeti nevelési feladatok szervezésére, a természet- és környezetkultúra közvetítésére és megvalósítására az iskolai környezetben, képesek kialakítani a környezettudatos személyiségfejlesztő felhasználói és fogyasztói magatartást és szokásokat; képesek a települési önkormányzatok és vállalkozások törvényekben meghatározott környezeti ügyintézési feladatainak középszintű ellátására.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes